cyanic-selkie/wikianc huggingface dataset:
הקונצ'רטו הכפול של ברהמס
מבנה
הפרק הראשון (אלגרו) כתוב בצורת סונאטה, אבל ברהמס הוסיף תכסיס לא-שגרתי: בפתח הפרק מכריזה התזמורת על הנושא הראשון בקצרה, ולאחריו מנגן הצ'לו קדנצה ארוכה. לאחר מכן מנגנים כלי הנשיפה מעץ את תחילת הנושא השני, ולאחריו מנגן הכינור קדנצה, ועד מהרה הצ'לו מצטרף אליו. רק בתום הקדנצה המשותפת מתחילה האקספוזיציה גופא. הנושא הראשון חגיגי וכבד, ומתאפיין בניגוד בין טריולות וזוגות. הנושא השני מז'ורי וניכר בהטעמות סינקופטיות על פעמות חלשות. מכל מקום, האקספוזיציה מצומצמת וקומפקטית, וההפרדה בין שני הנושאים מטושטשת - דבר המאפיין את הפרק כולו.
הפרק השני (אנדנטה) נפתח בהכרזה תזמורתית שקטה של שתי קוורטות עולות, שהן המוטיב של הפרק כולו. המנגינה הפותחת (שברהמס מורה לנגן פורטה ובאופן מלא-הבעה) מנוגנת בכינור ובצ'לו במקביל, ברה מז'ור, ובנויה במתכונת של צורה פשוטה דו-חלקית. החלק האמצעי של הפרק (בפה מז'ור) ערני מעט יותר; הנושא מוצג בכלי הנשיפה (שברהמס מורה להם לנגן "דולצ'ה", מתוק), ועובר לסולנים, המנגנים טריולות שקטות, וככל שהאינטנסיביות גוברת עוברים מטריולות לחלקי-שש-עשרה. לבסוף חוזרת הנעימה מן החלק הראשון, ששזורים בה מוטיבים מן החלק השני.
הפרק השלישי (ויוואצ'ה נון טרופו) מתחיל בנושא ריקודי וכרומטי המנוגן בצ'לו ונענה על ידי הכינור; אחרי דו-שיח הולך ומתעצם ביניהם, מנגנת את הנושא התזמורת כולה, כמקובל בסוג זה של צורת הסונטה, "הרונדו-סונטה". הנושא השני - תרועה חגיגית בדו מז'ור בסגנון קרן יער - מוכרז גם הוא תחילה על ידי הצ'לו ואחריו על ידי הכינור, שניהם בצלילים כפולים. הנושא השלישי חוזר למינור ולאווירה הכרומטית והמתוחה. בסיום הפרק קודה ארוכה בטמפו רגוע יותר, ורק תיבות הסיום חוזרות לטמפו המקורי, והפרק מסתיים באווירה אופטימית יותר, בלה מז'ור.
קבלה
יואכים והאוסמן ניגנו את הקונצ'רטו מספר פעמים, בניצוחו של ברהמס, בעונת הקונצרטים של 88–1887, ולאחר מכן נתן ברהמס את כתב היד ליואכים בצירוף ההקדשה "למי שעבורו זה נכתב". קלרה שומאן לא התלהבה מן היצירה, וכתבה שהכתיבה לכלים נעדרת ברק. המוזיקולוג ריכרד שפכט כתב שזו "אחת מיצירותיו הפחות נגישות וחסרות ההומור של ברהמס". ברהמס, שהחל לעבוד על קונצ'רטו שני לצ'לו וכינור, השמיד את הטיוטות בעקבות הביקורות הצוננות. מבקרים מאוחרים יותר דיברו טובות על היצירה, ובסופו של דבר היא הפכה לחלק מן הרפרטואר הסטנדרטי של תזמורות סימפוניות, ובוצעה על ידי מיטב הצ'לנים והכנרים.
נתב גדול-סנפיר
נתב גדול סנפיר (שם מדעי: Globicephala melas) הוא מין של לווייתן בינוני ושחור מהסוג נתב שחור. הוא קרוי כך עקב סנפיריו הגדולים יחסית לגופו ויחסית לנתב קטן-סנפיר. הוא קרוב רחוק של הדולפינן, העבשן הקטלני והאורקה (קטלן).
מאפיינים
זהו אחד הגדולים ממיני הדולפיניים: אורכו של הגלובים הזכרים עד 7.6 מטרים ומשקלם עד 2,300 קילוגרם. הנקבות קטנות מהם בהרבה, אורכן עד 5.8 מטרים ומשקלן עד 1,300 קילוגרם. זהו לווייתן שחור או אפור כהה בעל מצח קשה ובולבוסי וסנפירים ארוכים העוזרים לו לחתור במים במהירות. בטנו וגרונו אפורים ובהירים יותר משאר הגוף.
הנתב נודד ברחבי האוקיינוסים בדרך כלל בחצי הכדור הדרומי, אך גם בצפון-מרכז האוקיינוס האטלנטי. הם מאוד חברתיים ונודדים בלהקות של לפעמים עד 1,000 פרטים וצדים דיונונים ודגים, לעיתים בעומק רב. הלהקות האלה נודדות הרבה ולעיתים עולים הנתבים בטעות על החוף ומתים שם.
בעבר צדו רבים מהם, אולם כיום הם חיות מוגנות. עם זאת לא ידוע מה מצב שימורם הנוכחי.
אריה ים מצוי
אריה ים מצוי (שם מדעי: Zalophus) הוא סוג של אריות ים ממשפחת האוטריים ובו 3 מינים שאחד מהם נכחד:
דן גילברט
דניאל (דן) גילברט (באנגלית: Daniel Gilbert, נולד ב-17 בינואר 1962) הוא מיליארדר, איש עסקים, משקיע, ונדבן אמריקאי יהודי. הוא ממייסדי Quicken Loans, חברת ההלוואות המקוונות הגדולה בעולם, והמייסד של רוק ונצ'רס. הוא הבעלים קבוצת ה-NBA קליבלנד קאבלירס. גילברט הוא הבעלים של מספר מוצגי וקבוצות ספורט, כולל קליבלנד מונסטרס מה-AHL, וקאנטון צ'ארג' מליגת הפיתוח של ה-NBA.
גילברט הוא יו"ר של ג'ק אנטרטיינמנט (לשעבר רוק גיימינג), אשר פתחה את ה"Horseshoe Casino" הראשון שלה במרכז קליבלנד במאי 2012.
הונו האישי זינק בארבעת החודשים מאי-אוגוסט 2020 מ-6.5 למעל 63 מיליארד דולר (מהמקום ה-236 בעולם למקום ה-18 בעולם). ובמרץ 2021 עמד על מעל 82 מיליארד.
גילברט נולד למשפחה יהודית  בדטרויט, מישיגן. הוא גדל בסאות'פילד, מישיגן. קיבל תואר ראשון מאוניברסיטת מישיגן ודוקטור למשפטים (JD) מאוניברסיטת המדינה למשפטים של וויין.
חיים אישיים
גילברט מתגורר במישיגן, עם אשתו ג'ניפר וחמשת ילדיהם. ג'ניפר חברת מועצת המנהלים של אורט אמריקה ושל "Israeli and Overseas Committee of the Jewish Federation of Metropolitan Detroit".
טומי רובינסון
סטיבן כריסטופר יאקסלי לנון, הידוע בכינוי טומי רובינסון (באנגלית: Tommy Robinson, נולד ב-27 בנובמבר 1982) הוא פעיל ימין רדיקלי אנגלי, ייסד וגם שימש כדובר בליגת ההגנה האנגלית, היה חבר במפלגה הלאומית הבריטית, והיה מעורב בהקמה של תנועת-בת באנגליה לארגון PEGIDA (פטריוטים אירופאים נגד האיסלמיזציה של המערב).
רובינסון השתמש בעבר גם בשמות אנדרו מקמסטר, ופול הריס. הוא הורשע בפלילים ונכלא מספר פעמים, ביניהן: 18 חודשי מאסר על הונאת משכנתאות,10 חודשי מאסר על זיוף פספורט. ב-2018 הוא נשפט ל-10 חודשי מאסר בגין ביזוי בית המשפט, בנוסף לעוד שלושה חודשי מאסר, שהיו למעשה עונש על תנאי בגין תקיפת אדם שבה הורשע ב-2011. הוא הורשע במאי 2018, ונשלח ל-13 חודשי מאסר. אך הערעור שלו התקבל, והוא שוחרר בערבות באוגוסט 2018.
חייו הפרטיים
רובינסון נולד בעיר לוטון, אנגליה לאב אנגלי ואם אירית. הוא נשוי ואב לשלושה ילדים ובעל חנות למיטות שיזוף בעיר הולדתו. משפחתו נמצאת תחת הגנה של 24 שעות על ידי המשטרה בגלל קיצונים מוסלמים המאיימים על חייהם, ובנוסף הוא לובש אמצעי הגנה בזמן הופעותיו בציבור.
הכינוי טומי רובינסון
את הכינוי טומי רובינסון קיבל על שמו של מנהיג קבוצת אוהדים קיצונית של קבוצת הכדורגל לוטון טאון ומחברם של שני ספרים בשנים 2006 ו-2007 הנותנים פרספקטיבה פנימית על חייו האישיים ועל סביבתו. לאחר שהשתתף בהפגנות נגד הקיצוניות האסלאמית הוא התראיין והופיע בציבור עם מסיכה בהתחלה, עד שהעיתון סאנדיי מרקורי הצליח לצלם את פניו בחודש אפריל 2010.
מעצרים
רובינסון נעצר לאחר הפגנת ה-EDL בהמלטס ב-3 בספטמבר 2011, על הפרת תנאי בערבות, לאחר שהפר את האיסור על השתתפות בהפגנה. לאחר מעצרו החל רובינסון בשביתת רעב במעצר בכלא בדפורד, תוך כדי טענה שהוא "אסיר פוליטי של המדינה", וסירב לאכול בשר חלאל. ב-29 בספטמבר 2011 הוא הורשע בתקיפה משותפת בעצרת בבלקבורן באפריל של אותה שנה, במשפט לא ויתרו על עונש המאסר בעקבות עברו הבעייתי. ב-8 בנובמבר 2011, ערך רובינסון מחאה על הגג של בניין פיפ"א בציריך, כתוצאה מכך נגזר עליו קנס של 3,000£ ומאסר למשך שלושה ימים. באוקטובר 2012 הואשם בכניסה לארצות הברית שלא כחוק, ונידון ל-10 חודשי מאסר. בפברואר 2013 הוא שוחרר, אך עם אזיק אלקטרוני.
ב-25 במאי 2018 נעצר בעיר לידס בזמן שצילם סרטון, שהועבר בשידור חי, בעניינם של מוסלמים הנאשמים בעבירות מין בקטינות. בעת מעצרו, השוטרים צולמו אומרים שהם עוצרים אותו בגין "פגיעה בסדר הציבורי". תוך שעה ממעצרו הובא בפני שופט, השופט הפעיל נגדו עונש מאסר על-תנאי שהיה תלוי נגדו בנוסף לעונש בגין "ביזיון בית המשפט", וגזר את דינו ל-13 חודשי מאסר. בנוסף לכך, השופט הטיל צו איסור פרסום על ההליכים נגד רובינסון, כולל מאסרו, עד לתום המשפט של המוסלמים הנאשמים בעבירות מין. בעקבות מעצרו נעשו מחאות במקומות רבים ברחבי העולם ביניהם: בריטניה, אוסטרליה וישראל.
ב-6 ביוני 2019 צולם כשהוא מכה אוהד כדורגל לאחר משחק נבחרת אנגליה מול נבחרת הולנד בחצי גמר ליגת האומות.
רקע
באפריל 2012 השתתף רובינסון בתוכנית טלוויזיה ברשת BBC בשם "The Big Question" (השאלה הגדולה), בדיון אודות הימין הקיצוני. בדיון השתתף מוחמד (מו) אנסר, פרשן בריטי-פקיסטני. בעקבות הדיון נוצר קשר בין רובינסון ואנסר, שתועד בסרט דוקומנטרי בשם "כשטומי פגש את מו".
פרישה
ב-8 באוקטובר 2013, כינס רובינסון, יחד עם בן-דודו ושותפו להקמת הליגה ופעילים נוספים מסיבת עיתונאים בה הודיעו על פרישתם מהליגה. רובינסון נימק את הפרישה בחששותיו מפני הסכנה שבדעות הימין הקיצוני. יחד עם זה, הסביר, הוא אינו מפסיק את מאבקו בקיצוניות המוסלמית גם-כן. בריאיון לגארדיאן התנצל על התבטאויות שאמר בעבר, והודיע כי ישתף פעולה עם המשטרה בחקירות אודות פשעים שנעשו על ידי הליגה.
יחסו לישראל
טומי רובינסון אוהד של מדינת ישראל, ואף ביקר בה מספר פעמים. בזמן מבצע צוק איתן, הליגה להגנה אנגלית שהוקמה על ידו קיימה מספר הפגנות תמיכה בישראל בתגובה להפגנות אנטי-ישראליות שאורגנו על ידי מוסלמים ופעילי שמאל בריטים. הוא מטיל את האחריות לסכסוך הישראלי-פלסטיני על חמאס ורואה בו אחראי אשם בעימותים בין ישראל לפלסטינים. ב-28 באפריל 2016 הוא כתב, בפוסט שפרסם בדף הפייסבוק שלו, כי הוא תומך לא מתנצל של ישראל, ודעתם של קיצונים מהימין ומהשמאל הבריטים לא תשפיע על יחסו לישראל. ב-28 במאי 2018 התקיימה הפגנת מחאה, מול שגרירות בריטניה בתל אביב, על מעצרו של טומי רובינסון.
תקיפות אישיות על חייו
מאז שפנה למחאות הציבוריות, נמצא רובינסון תחת ניסיונות התקפה מצד יריביו. לדבריו, הוא הותקף ב-22 בדצמבר 2011 לאחר הבזק אורות על מכוניתו, הוא העיד כי קבוצה של שלושה גברים תקפו והכוהו נמרצות, כמו כן הוא הוסיף כי לתוקפים היה מראה אסיאתי. בדיקת CT בבית החולים גילתה פגיעה במוחו עקב ההתקפה.
ברוך פפירמייסטר
ברוך פפירמייסטר (1842, תר"ב, טוקום שבלטביה - 26 באוקטובר 1925, תרפ"ו, שיקגו, ארצות הברית) מהנדס ואדריכל, ממתיישביה הראשונים של המושבה ראשון לציון. בשנים 1902–1909 כיהן כחבר ועד המושבה ונבחר פעמיים לעמוד בראשה. תכנן את בית הכנסת הגדול בראשון לציון, את בית הסארייה ביפו ובניינים נוספים.
ילדותו ולימודיו
כשסיים את לימודיו בחדר ובישיבה הגדולה ותלמוד תורה מאה שערים, נסע לברלין ולמד הנדסה ואדריכלות בבית ספר גבוה לאדריכלות (Bauakademie).
עבר לקווקז ועבד בבאקו ובטשקנט.
החיים כאיכר במושבה ראשון לציון
הצטרף לתנועת "חובבי ציון" ובשנת 1885, בגיל 43, עלה לארץ והתיישב במושבה ראשון לציון. הוא כתב לאחיו הבכור, אהרון פפירמייסטר, שנותר בגולה והציע לו לרכוש קרקע במושבה. בכספו של אחיו נקנו במושבה אלף דונמים עבור שניהם. את האדמה נטע ועיבד עבורם אשר לוין שהיה בראשית דרכו במושבה.
פפירמייסטר נעזר בידע שלו בתחום הכימיה וערך ניסיונות בכרם שנטע, בשטח של 400 דונם, כדי לשפר את איכות הענבים, אך נקלע למצוקה כלכלית עם אחיו, שכן לא היו להם מספיק אמצעים כספיים עד שהכרם יניב פרי. הנדבן יצחק ליב גולדברג הסכים להלוות לפפירמייסטר חמשת אלפים רובל. בתמורה, ברוך הסכים כי בתום שבע שנים בהן יוכל הכרם להתפתח, יוכל הנדבן לקחת חלק במשק או לקבל את כספו חזרה בתוספת ריבית מתאימה. בהמשך התברר לברוך שאדמת המושבה מתאימה רק לנטיעות של עצים ולא לכרם.
פפירמייסטר הקים משק עופות שנחשב הלול המודרני הראשון בארץ ישראל עם תרנגולות גזעיות מגרמניה, שהטילו ביצים רבות יותר.
בהיותו כבן 50 נישא להלנה פרליס, מורה במקצועה, ונולדו להם שני ילדים: עמנואל (בשנת 1892) ואליסף (בשנת 1893) שעברו לשיקגו, ארצות הברית.
פעילותו ב"חובבי ציון"
פפירמייסטר השתתף בכינוסים השנתיים של חובבי ציון בווילנה. הוא נהג להביא לישיבות מפירות המשק שלו.
ב-1888 השתתף באספה של "חובבי ציון" שהתכנסה כדי לדון, יחד עם גדולי הרבנים בגולה, בשאלת שנת השמיטה בארץ ישראל. פפירמייסטר ניסה לשכנע את הרבנים לבטל את שנת השמיטה, בנימוק שהמושבות החדשות רק החלו להתפתח והשבתת העבודה החקלאית בהן למשך שנה עלולה לפגוע קשות בחידוש היישוב היהודי והחקלאות במושבות. הרבנים הציעו למכור את הקרקע באופן זמני לנוכרים וכך היהודים יוכלו להמשיך לעבוד את האדמה בלי לעבור על מצוות היהדות.
במאבק נגד משטר הפקידות של הברון רוטשילד
בלוך נקט מדיניות נוקשה כלפי האיכרים ורובם קיבלו את הוראותיו ואחרים הורחקו מהמושבה. בלוך פעל לחסל את שרידי העצמאות של האיכרים במושבה ואילץ אותם לחתום על "מכתב תודה" לברון על הקמת בניין היקב במושבה, ובתמורה הם נדרשו לוותר על זכויותיהם במושבה בעבר, בהווה ובעתיד. פפירמייסטר סירב לחתום ולכן נתקפחו זכויותיו, אף על פי שהיה בעל קרקע, וענביו הוכרזו "טרפה" ולא התקבלו ליקב בראשון לציון. לכן הוא נאלץ במשך שנתיים-שלוש להעביר את הענבים שגידל אל היקב של הטמפלרים בשרונה כדי ל'מוכרם' שם חינם אין כסף. פפירמייסטר גם סייע לאנשי גדרה שהפקידות סירבה לקבל את ענביהם ליקב בראשון לציון, ולימד אותם בהתנדבות לייצר ליקר וקוניאק. בסופו של דבר, פפירמייסטר נכנע וקיבל את דרישות הפקידים, שכן הכרם היה מקור הכנסה עיקרי לו ולאחיו, אהרון.
במסגרת התנגדותו למשטר הפקידות במושבה, יזם פפירמייסטר בשנת 1896 הקמתה של אגודה ספרותית, "ערבי קריאה", לקריאת ולשיחה על נושאים תרבותיים ולאומיים, וכיהן כחבר הנהלתה. "ערבי הקריאה" וספריית המושבה היו במטבח ביתו. האגודה פעלה בחשאי עקב הפיקוח הנוקשה של הפקידות על כל הפעילות של האיכרים במושבה, כולל דיווח על ביקורי אורחים, ועקב התנגדותו של בלוך לכל פעילות תרבותית של איכרי המושבה. הפקידות ראתה בהשכלה ובקריאת ספרים דבר מזיק ומסוכן, וייתכן גם שחששה שהאיכרים זוממים לפעול נגדה במסווה של פעילות תרבותית.
בשנת תרנ"ז, 1897, היה פפירמייסטר בין החותמים על ספר התקנות המחודש של המושבה.
פועלו בוועד המושבה 1902–1909
בשנים 1902–1909 הוא כיהן כחבר ועד המושבה ופעמיים, ב-1903-1902 וב-1909, הוא נבחר לראש הוועד השישי של המושבה. בשנות כהונתו כראש הוועד נטעו כרמים חדשים רבים והפקידות הכשירה 15 איכרים בעלי אדמות חדשים וסיפקה להם בתים.
בנוסף, ברוך יחד עם דוד יודילוביץ הכניסו 12,000 פרנק זהב לקופת המושבה על ידי מכירת מניות הבנק הציוני שהיו מוחזקות בידי הרצל. בעזרת הכסף שגויס נחפרה בשנת 1903 הבאר השלישית במושבה ורוצף הרחוב מבית הכנסת הגדול עד לבית הפקידות.
בשנת 1909 הגיעו למושבה עולים מתימן וברוך תכנן עבורם בתים ונבנתה להם שכונה חדשה על אדמות הקרן הקיימת לישראל.
פועלו כאדריכל ומהנדס
כמו כן, הוא תכנן את אורוות הברון רוטשילד בראשון לציון בשנת 1888.
בשנת 1897 תכנן ברוך את בית הסארייה בכיכר השעון ביפו, שהחליף את בית הסראייה הישן. פפירמייסטר תכנן את הבניין המפואר שנועד לשקף את כוח השלטון.
ברוך תכנן את בית העם העברי הראשון בארץ ישראל בראשון לציון בין השנים 1898-1896. המבנה הוקם ביוזמתם ובמימונם של איכרי המושבה שגייסו 11,000 פרנק זהב מ-75 משפחות. המבנה הוקדש לברון רוטשילד ואשתו ובו התארחו ונאמו הרצל, הברון רוטשילד, המושל הטורקי ג'מאל פאשה ואלברט איינשטיין.
ימיו האחרונים ופטירתו
עקב האכזבה מכישלונו לשנות את משטר הפקידות במושבה, לצד גירושיו והגעגועים העזים לבניו, עזב פפירמייסטר את ראשון לציון לאחר 25 שנים, ועבר לשיקגו בארצות הברית, שם בילה את שנותיו האחרונות עם בניו ושם נפטר והובא לקבורה.
טקס פרסי האקדמיה הבריטית לקולנוע ה-35
טקס פרסי האקדמיה הבריטית לקולנוע ה-35 שמעניקה האקדמיה הבריטית לאמנויות הקולנוע והטלוויזיה, נערך בשנת 1982, בו הוענקו פרסים לסרטים הטובים ביותר של שנת 1981.
הסרט הטוב ביותר
מרכבות האש
השחקן הטוב ביותר
ברט לנקסטר – אטלנטיק סיטי
השחקן הטוב ביותר בתפקיד משנה
איאן הולם – מרכבות האש
השחקנית הטובה ביותר
מריל סטריפ – אהובת הקצין הצרפתי
הבמאי הטוב ביותר
לואי מאל – אטלנטיק סיטי
התסריט הטוב ביותר
Gregory's Girl - ביל פורסיית'
סדרת קונוויי
סדרת קונוויי (באנגלית: Look-and-say sequence; בתרגום מילולי: סדרת "תביטו ותגידו") היא סדרה שהציג וניתח המתמטיקאי הבריטי ג'ון הורטון קונוויי במאמרו The Weird and Wonderful Chemistry of Audioactive Decay משנת 1986.
תחילתה של הסדרה:
הגדרת הסדרה
הסדרה מוגדרת באופן רקורסיבי באמצעות הכלל הבא: בכל שלב מסתכלים על האיבר הקודם בסדרה ומקריאים בקול את ספרותיו כך שלכל רצף של ספרות זהות מקריאים קודם את אורך הרצף (כמה ספרות מופיעות בו) ואז את הספרה. רצף הספרות אותו אומרים בקול הוא האיבר הבא בסדרה. בפירוט:
ניתן גם להתחיל את הסדרה גם מרצף ספרות כלשהו. הרצף ממנו מתחילים את הסדרה קרוי ה"גרעין" שלה.
תכונות
לכל גרעין נתון, האורך של איברי הסדרה (מספר הספרות באיבר) הולך ומתארך לאינסוף, למעט במקרה שהגרעין הוא 22, אז הסדרה מתנוונת ונהיית קבועה:. זוהי תוצאה של המשפט הקוסמולוגי כמפורט להלן.
בסדרה שגרעינה הוא ספרה יחידה, כל הספרות המופיעות (למעט האחרונה שהיא תמיד d) הן 1, 2 או 3. הסיבה היא שלא יכול להופיע רצף של יותר משלוש ספרות זהות ברצף, שכן משמעות הדבר היא כי ספרו את אותה ספרה שלא ברצף. לדוגמה "41" לא יכול להופיע, כי משמעו שקדם לו "1111" שלו קדם "11" שאמור להיות מתורגם ל-"21".
המשפט הקוסמולוגי
המשפט הקוסמולוגי של קונוויי הוא משפט בסיסי לגבי סדרות קונוויי שמאפשר לחקור את תכונותיהן. המשפט קובע שקיים מספר קבוע N כך שהחל מהאיבר N, כל איברי סדרת קונוויי (עם גרעין כלשהו) מורכבים מרצף של תת-מחרוזות מתוך רשימה ידועה וסופית, ושכל תת-מחרוזת ממשיכה ומתפתחת באופן בלתי תלוי בשאר התת-מחרוזות.
התת-מחרוזות הבסיסיות מהן ניתן ליצור את כל איברי סדרות קונוויי מכונים "יסודות". ישנם 92 יסודות המופיעים בסדרת קונוויי הסטנדרטית (עם גרעין 1), והם נקראים על שם 92 היסודות הכימיים הראשונים בטבלה המחזורית. סדרות קונוויי עם גרעין הכולל ספרה שאינה 1, 2 או 3 כוללות גם יסודות נוספים "טרנס-אורניים". יש שני יסודות טרנס-אורניים לכל ספרה גדולה מ-3.
המשפט הקוסמולוגי קובע שכל איבר של סדרת קונוויי (החל ממקום מסוים) ניתן לפרק לסדרה של יסודות, ושהאיבר הבא בסדרה מתקבל על ידי החלפת כל יסוד בהתפתחות שלו.
כמו הוכחת משפט ארבעת הצבעים, הוכחת המשפט הקוסמולוגי מבוססת על רדוקציה למספר סופי של מקרים פרטיים ובדיקתם על ידי מחשב. ידוע שערכו של N המופיע בניסוח המשפט הוא לכל היותר 29, והוא כנראה 24 (לדיון מפורט ראו ). כאשר מדובר בסדרת קונווי הסטנדרטית מספיק לקחת N=8.
קצב גידול
מסקנה פשוטה מהמשפט הקוסמולוגי היא אפיון קצב הגידול של אורך האיברים בסדרת קונוויי. את הקשרים בין 92 היסודות הפשוטים ניתן לייצג כמטריצה 92×92 A. הערך של a_{ij} במטריצה יהיה האורך הכולל של המופעים של היסוד ה-i בהתפתחות של היסוד ה-j, לחלק לאורך היסוד ה-j. כלומר,, כאשר c_{ij} הוא מספר המופעים של היסוד ה-i בהתפתחות של היסוד ה-j ו-l_k הוא האורך של היסוד ה-k.
נייצג איבר של סדרת קונוויי כווקטור v, 92-ממדי שהקואורדינאטה ה-i שלו היא האורך של היסוד ה-i כפול מספר המופעים שלו באיבר. האורך של האיבר בסדרה הוא סכום הקואורדינטות ב-v. לפי המשפט הקוסמולוגי, האורך של האיבר הבא בסדרה תלוי רק בהתפתחות של כל אחד מן היסודות המופיעים בו, ולכן הווקטור המייצג את האיבר הבא יהיה Av. והאיבר שלאחריו יהיה A(Av), ובאופן כללי האיבר ה-n לאחריו יהיה A^nv.
מכאן שהאורך של איבר מתקבל על ידי פתרון נוסחת נסיגה ליניארית מסדר 92, וניתן לבטא אותו במונחים של חזקות הערכים העצמיים של המטריצה. האיברים בסדרה יגדלו אסימפטוטית כמו חזקות של הערך המוחלט של הערך העצמי הגדול ביותר בערכו המוחלט. המטריצה A היא מטריצה דלילה, ולכן חישוב הפולינום האופייני שלה אינו מסובך. מתקבל פולינום ממעלה 92 עם גורם אי-פריק (מעל הרציונליים) ממעלה 71: השורש המקסימלי של הפולינום הוא גם השורש החיובי היחיד שלו, וזהו הערך העצמי המבוקש. הערך קרוי קבוע קונוויי, הוא מספר אי רציונלי ואלגברי מדרגה 71, שערכו. כאמור, היחס בין האורכים של שני איברים סמוכים בסדרת קנוויי שואף ל-\lambda, כלומר האורך של איברי הסדרה גדל בכ-30% בכל דור. מכיוון שהמשקל של היסודות הטרנס-אורניים באיברים גדולים של הסדרה זניח, המסקנה הזו נכונה לכל סדרת קונוויי עם כל גרעין, למעט במקרה המנוון בו הגרעין הוא d=22.
יקטרינה קובאלצ'וק
יקטרינה ליאונידובנה קובאלצ'וק (ברוסית: Екатерина Леонидовна Ковальчук; נולדה ב-20 בפברואר 1993, סיקטיבקר, רוסיה) היא שחקנית תיאטרון וקולנוע רוסייה.
ביוגרפיה
יקטרינה נולדה ב-20 בפברואר 1993 בסיקטיבקר וגדלה שם. אחותה היא השחקנית אנה קובאלצ'וק. לאחר שעזבה את בית הספר עברה לסנקט פטרבורג לגור אצל אביה, אותו לא הכירה עד גיל 17, ונכנסה למכון למדעי הרוח בפטרבורג (בקורס של איוואן קרסקו). היא סיימה את לימודיה בשנת 2015.
קריירה
יקטרינה התעניינה בתיאטרון במכון, שם גילמה את התפקידים הראשונים. את צעדיה הראשונים בקולנוע היא עשתה בהוליווד, כששיחקה בסרט הקצר "הטוראי" בשנת 2015.
פאי (עיירה)
פאי (בתאית: ปาย) היא עיירה קטנה בצפון מחוז מה הונג סון בצפון תאילנד, סמוך לגבול עם המדינות מיאנמר ולאוס, כ-80 קילומטרים צפונית לצ'יאנג מאי. נכון ל-2006 אוכלוסיית העיירה מונה 2,284 תושבים.
גישה
פאי ממוקמת בדרך 1095 המחברת את מה הונג סון עם צ'יאנג מאי. נמל התעופה של פאי שהוצא מכלל שימוש במשך עשרים שנה, שופץ בשנים 2005–2006, וב-1 בפברואר 2007 נכנס לשימוש. כמו כן, ישנם מיניבוסים שיוצאים מספר פעמים ביום מצ'יאנג מאי אל פאי. הדרך אל העיירה מפותלת מאוד.
תיירות
פאי הומה מנוכחות תרמילאים רבים, מכיוון שהיא מהווה להם נקודת עצירה חשובה וזולה. במרכז העיירה זורם נהר הפאי, כשלגדותיו גסטהאוסים ובתי קפה. ברחובותיה ישנן מסעדות רבות ופאבים. בלילה רחובותיה הופכים לשוק. סביב העיירה יש מפלי מים רבים ומסלולי טיולים. מרבית התיירים מתניידים בעיירה באמצעות אופניים ואופנועים. בסמוך לעיירה ישנם שלושה מוקדים שונים של מעיינות חמים. במרחק של כ-4 קילומטרים נמצאת הבודהה הלבנה, פסל גדול ממדים של בודהה.
בעיירה יש בית חב"ד שנפתח בשנת 2019.
עונת 2022/2023 ביורוליג
עונת 2022/2023 ביורוליג הייתה העונה ה-66 של המפעל הראשון בחשיבותו בכדורסל האירופי, והעונה ה-23 בשם "יורוליג" (לפני כן נקרא המפעל גביע אירופה לאלופות בכדורסל). זו העונה השביעית ברציפות בפורמט הליגה ובדרך בחירת הקבוצות המשתתפות בה, שנקבעו עקב סכסוך יורוליג-פיב"א בשנים שקדמו לה.
רובוטים של שחר
תקציר העלילה
הספר נפתח בכדור הארץ, היכן שהבלש אלייג'ה ביילי יחד עם בנו ואנשים נוספים מנסים להתגבר על האגורפוביה שלהם ויוצאים אל השדות, כדי לאמן את עצמם לאפשרות של התנחלות בכוכבי לכת חדשים. ביילי מתבקש על ידי ממשלת אורורה לבוא אל כוכב הלכת כדי לחקור פשע: הרובוט ג'אנדר פאנל, בן דמותו של ר' דאניל אוליבאו הושמד, באמצעות פרדוקס לוגי. יוצר הרובוט, האן פאסטולף, מודה כי רק לו יש מספיק מיומנות בשביל לעשות זאת, אך מכחיש את המעשה ומאשים באג אקראי. מאחר שהאן הוא מתומכי כדור הארץ, לביילי יש אינטרס לנקות את שמו. הוא מצוות לדאניל, המלווה בידי רובוט בשם ג'יסקארד רייבנטלוב.
עונת 2022/2023 ביורוליג
ריאל מדריד זכתה בתואר בפעם ה-11 בתולדותיה לאחר ניצחון 79:78 על אולימפיאקוס בגמר.
רובוטים של שחר
תקציר העלילה
ביילי פוגש שוב בגלאדיה, שבביתה ג'אנדר היה נמצא בזמן השמדתו. הוא מגלה כי גלאדיה קיימה יחסים מיניים עם ג'אנדר, ואפילו החשיבה אותו לבעלה. למחרת, הוא מראיין את ואסיליה, בתו של האן, שטוענת כי אביה היה עושה כל שדרוש בשביל לקדם את מדע הפסיכוהיסטוריה. ביילי גם מראיין את סנטיריקס גרמיניוס, שחיזר אחר ואסיליה וגלאדיה, למרות סירובים חוזרים. הראיונות מראים שואסיליה הייתה זאת ששכנעה את גרמיוניס לחזר אחר גלאדיה. זה לא מברר את העניין, אבל גרמיוניס כבר הגיש האשמה נגד ביילי על הוצאת דיבה, עניין רציני במשפט האורורי. לאחר זאת, ביילי מראיין את ראש המכון לרובוטיקה, קלדן אמאדירו, יריבו הראשי של פאסטולף. אמאדירו מדבר אליו בנימוס, אבל מזהיר שההאשמות כבר הובאו ליושב הראש של ממשלת אורורה, ולמחרת תתנהל ישיבה בנושא. בדרך חזרה המכונית שלו נעצרת בשל חבלה, וביילי מאבד את ההכרה במהלך סופת רעמים אחרי שמצווה לדאניל וג'יסקארד לחזור הביתה. לאחר זמן מה, גלאדיה מגיעה למקום עם ג'יסקארד, ולוקחת אותו לביתה.
למחרת, ג'יסקארד מסביר לביילי את המסורת של הפוליטיקה באורורה. כדי למנוע ויכוחים לוהטים שיסכנו את שלום החברה, כל מחלוקת פותרים לפני ההצבעה, במהלך דיון סגור. בגלל זה, עוצמתו של יושב הראש של הממשלה, אפסית באופן רשמי, משמעותית מאוד במעשה, כי הוא זה שמנהל את הדיונים, וממליץ איך להצביע כשאין אפשרות לפשרה. כל עוד יושב הראש עושה רושם של שופט אובייקטיבי לגמרי ובעל יכולת, הסיכוי לאסוף נגד ההמלצה שלו מספר משמעותי של קולות הוא קרוב לאפסי. הישיבה של היום אמורה להיות כזה דיון, וזה אומר שהכל תלוי בה.
עונת 2022/2023 ביורוליג
מתכונת התחרות
בתחרות השתתפו 18 קבוצות שהתחרו בפורמט של ליגה בעלת שני סיבובים – כל קבוצה משחקת משחק בית ומשחק חוץ נגד כל הקבוצות, כאשר בסיום העונה הסדירה שמונה הקבוצות המדורגות ראשונות העפילו לפלייאוף, בו שיחקו המדורגת בשיטת הצלבה של הראשונה נגד המדורגת שמינית, שנייה נגד שביעית, שלישית-שישית ורביעית-חמישית. הפלייאוף התקיים בפורמט של סדרת הטוב מ-5, כאשר בסיומו המנצחות העפילו לפיינל פור 2023.
רובוטים של שחר
תקציר העלילה
ביילי מספר על התקרית עם המכונית. כפי שהוא מצביע, הניסיונות של אמאדירו ליצור רובוטים דמויי אדם טרם הצליחו, ומאחר שפאסטולף אינו משתף פעולה, הדרך היחידה בשבילו היא לבצע הנדסה הפוכה, לחקור התנהגות ותגובות של כזה רובוט בצורה יסודית. אילו ביילי אתמול לא היה שולח את דאניל הביתה, היה יכול אמאדירו להביא את הבלש חזרה למכון שלו, יחד עם הרובוטים, ובכך מקבל סיבה לגיטימית להחזיק את דאניל שם זמן ממושך למטרות מחקר.
אמאדירו מכחיש את ההאשמות, וללא הוכחות נוספות, אין סיכוי שמילתו של ביילי תהיה שווה יותר מזאת של אזרח כזה מכובד. אבל אז, שואל ביילי שאלה נוספת. אתמול, אמאדירו, במהלך שיחתם, קרא לג'אנדר בעלה של גלאדיה. איך היה יכול לדעת זאת? היה אפשר לנחש שהם מאהבים - עם המוסר החופשי של אורורה, כאלה יחסים אינם רגילים רק במידה בה רובוטים דמויי אדם אינם רגילים - אבל אין סיכוי שאורוריאני יקרא לרובוט כזה בעל, המנהג דורש שבעל חייב להיות אב פוטנציאלי. אמאדירו אומר שיכל לשמוע את זה ממישהו, אבל מסרב לתת תשובה ישירה.
עונת 2022/2023 ביורוליג
פלייאוף
8 הקבוצות שהעפילו משלב העונה הסדירה התמודדו בסדרות לפי דירוגן בסיום העונה הסדירה (מקום ראשון נגד מקום שמיני, מקום שני נגד מקום שביעי, מקום שלישי נגד מקום שישי ומקום רביעי נגד מקום חמישי).
המדורגת גבוה יותר אירחה את המשחק הראשון, השני והחמישי (במידת הצורך). המדורגת נמוך יותר אירחה את המשחק השלישי והרביעי (במידת הצורך). ארבע קבוצות העפילו לשלב הפיינל פור, ושתי המנצחות בחצאי הגמר התמודדו בגמר על תואר אליפות אירופה בכדורסל.
רובוטים של שחר
תקציר העלילה
ביילי אומר שרק אורוריאני אחד יכל להגיד לו זאת: ג'אנדר. גלאדיה הבינה פחות מפאסטולף בענייני ביטחון, לכן לאמאדירו היה קל יותר ליצור בסודיות קשר עם ג'אנדר מאשר דאניל. גלאדיה, בגלל מוצאה הסולאריאני, אהבה לטייל ברגל, לכן אמאדירו המליץ לואסיליה לסדר שגרמיוניס יחזר אחריה. במהלך החיזורים, השניים נהגו לטייל ביחד שעות, וזה נתן לאמאדירו זמן ליצור קשר עם ג'אנדר ולחקור את התנהגותו.
עונת 2022/2023 ביורוליג
MVP של היורוליג
סשה וזנקוב ( אולימפיאקוס)
MVP של פיינל פור היורוליג
אדי טבארש ( ריאל מדריד)
רובוטים של שחר
תקציר העלילה
כשביילי אומר שהניסויים האלו יכלו להית מה שהשמיד את ג'אנדר, אמאדירו מתפרץ ואומר שהניסויים היו לא מזיקים. בכך הוא מודה בניסויים עצמם, מה שמספיק כדי להפוך את מצבו לחסר תקווה. למזלו, פאסטולף אינו מעוניין בניצחון מוחץ. כל עוד אמאדירו יסכים לזהות את זכויות ההתנחלות של כדור הארץ, פאסטולף מוכן לא רק לשכוח מהתקרית, אלה אפילו למסור לידיו את סוד הרובוט דמוי אדם. אמאדירו נאלץ להתפשר.
לפניי שחוזר הביתה, ביילי מדבר עם ג'יסקארד. הסיכוי לשיבוש אקראי של ג'אנדר, אפילו עם הניסויים של אמאדירו, הוא נמוך ביותר. כנראה, מדובר בחבלה מכוונת. לביילי יש חשוד: ג'יסקארד עצמו. ההתנהגות שלו במהלך הימים האחרונים הצביעה על כך, שהוא יכול לקרוא ולהשפיע על מוחות של אחרים. ג'יסקארד מודה שזה אכן כך, אחרי ניסויים של ואסיליה בנעוריה, כשגרה עם אביה. הוא היה מודע לניסיים של אמאדירו, וכך שם להם קץ. ג'יסקארד מרשה לביילי לזכור את התגלית שלו, אבל שם מחסום כדי שלא יספר לאחרים. לא שביילי מעוניין לעשות זאת: אחרי הכל, התיק כבר סגור בצורה מושלמת.
עונת 2022/2023 ביורוליג
שחקן ההגנה
אדי טבארש ( ריאל מדריד)
הכוכב העולה
ים מדר ( פרטיזן בלגרד)
הערות שוליים
<references group="WC"/> <references group="EC"/>
בית הכנסת סוכת שלום בבלגרד
בית הכנסת סוכת שלום (בסרבית: Београдска синагога Сукат Шалом) הוא בית כנסת שפעיל בבלגרד בירת סרביה. ב-2013 הוכרז המבנה כאתר מורשת סרבית.
היסטוריה
ב-1 באוקטובר 1869 הוקמה רשמית הקהילה האשכנזית בבלגרד. לאחר סיום מלחמת העולם הראשונה וכינון ממלכת הסרבים, הקרואטים והסלובנים היה גל הגירה פנימית של יהודים אשכנזים לבלגרד. בראשית שנות ה-20 התגוררו בבלגרד כ-5,000 יהודים. בית הכנסת האשכנזי הישן היה צר מלהכיל את מספר המתפללים. יושב ראש הקהילה האשכנזית פרידריך פופס הוביל את המהלך להקמתו של בית כנסת חדש לקהילה והוא ניהל מגעים עם עיריית בלגרד אשר הקצתה קרקע למבנה.
את המבנה תכנן האדריכל מילאן שלאנג והוא נבנה בסגנון אדריכלי נאו-קלאסי. ב-15 ביוני 1924 הונחה אבן הפינה וב-1 בנובמבר 1925 הסתיימו עבודות הבנייה. טקס חנוכת המבנה נערך בקיץ 1926 בנוכחות אלכסנדר הראשון, מלך יוגוסלביה ורעייתו מריה, הרב הראשי של ממלכת יוגוסלביה יצחק אלקלעי, הרב הראשי האשכנזי של בלגרד יצחק הכהן שלאנג, פרידריך פופס ונכבדי הקהילה.
המבנה היה בן שלוש קומות. בקומת הקרקע שכנו גם מקווה ואולם ספורט. בהיכל התפילה היו 300 מקומות ישיבה ובעזרת הנשים 180. מעל היכל התפילה הותקן עוגב והתפילות נוהלו בעברית ובסרבית וכללו פרקי חזנות בנוסח נאולוגי לחזן, מקהלה ועוגב. בקומות העליונות שכנו דירות הרב, והחזן וכן בית מדרש. אולם התפילה עוטר בפמוטים ובמגיני דוד, הותקנו בו נברשות ובחלונות שולבו ויטראז'ים.
חלק קטן ואורתודוקסי מקרב הקהילה האשכנזית הדיר רגליו מבית הכנסת. מדובר היה בעיקר ממהגרים מסנטה וסובוטיצה אשר התאגדו בהמשך לקהילה נפרדת שהוגדרה חרדית.
במהלך מלחמת העולם השנייה לאחר כיבוש יוגוסלביה על ידי גרמניה הנאצית חולל בית הכנסת והיה לבית בושת עבור החיילים הגרמנים. לאחר סיום המלחמה שוקם בית הכנסת ונותר היחיד שפעיל בבלגרד. בית הכנסת משרת את שתי הקהילות הספרדית והאשכנזית. ב-2013 הוכרז המבנה אתר מורשת סרבית.
תרבוע גאוסיאני
באנליזה נומרית, כלל תרבוע הוא שיטת קירוב של האינטגרל המסוים של פונקציה, שבדרך כלל מנוסח כסכום משוקלל של ערכים של הפונקציה בנקודות מסוימות בתוך תחום האינטגרציה. כלל תרבוע גאוסיאני בעל n נקודות הוא כלל תרבוע שנבנה במיוחד לצורך חישוב תוצאה מדויקת לאינטגרל של פולינומים ממעלה 2n-1 או פחות באמצעות בחירה מתאימה של הצמתים xi והמשקלים wi בעבור i= 1, ..., n. תחום האינטגרציה השכיח ביותר של פונקציות הוא הקטע [1,1-], כך שהכלל מנוסח למקרים אלו כך:
והוא מדויק רק לפולינומים ממעלה 2n-1 ומטה. כלל זה ידוע בשם תרבוע גאוס–לז'נדר. המתודולוגיה של תרבוע גאוסיאני אפקטיבית יותר לעומת שיטת האינטרפולציה של ניוטון-קוטס, משום שמאפשרת לחשב אינטגרל של פולינומים ממעלה n-1 באמצעות מספר נקודות קטן מ-n. היא הוצגה לראשונה על ידי קרל פרידריך גאוס במאמר מ־1814.
ניתן להראות שצמתי התרבוע xi הם שורשים של פולינום המשתייך לסדרה של פולינומים אורתוגונליים (אורתוגונליים ביחס למכפלה פנימית מסוימת). זו אבחנה קריטית לחישוב נקודות הצומת והמשקלים של תרבוע גאוסיאני של פונקציה.
המקרה הכללי מנוסח באופן הבא: יהי אינטגרל מהצורה (w(x) פונקציית משקל), אזי קיימות נקודות  ומשקלים  שעבורם כלל הסכימה  מקיים, כאשר הקירוב הוא מסדר דיוק אלגברי של 2n (כלומר I_f=S_f לכל f פולינום המקיים ). גאוס הוכיח גם שלא קיים כלל סכימה (תרבוע) בעל דיוק אלגברי גדול יותר, ושקיים רק כלל תרבוע יחיד בעל דיוק אלגברי של 2n.
הקבינט החברתי-כלכלי
היסטוריה
באפריל 2001 החליט ראש ממשלת ישראל, אריאל שרון לחזק את המעמד של הקבינט החברתי-כלכלי, למעשה החלטתו של שרון קבעה כי הקבינט יהיה שווה במעמדו לקבינט המדיני-ביטחוני וההחלטות שיתקבלו בו יהיו מחיובות כמו החלטות המממשלה למעט מקרים בהם ראש הממשלה מביע הסתייגות בנוגע לאחת מההחלטות.
ביוני 2013 אישרה הממשלה את ההצעה להרחיב את הסמכויות של הוועדה כך שבמהלך כהונת ממשלת ישראל השלושים ושלוש, הדיונים יתקיימו 3 פעמים בשנה לכל הפחות, בהם יידונו חברי הקיבנט על מגמות כלכליות, סיכונים כלכלים, הערכות מצב אסטרטגיות ועוד.
חברי הקבינט
חברי הקבינט החברתי-כלכלי הנוכחי:
הרכב מפלגתי
בוועדה מכהנים 15 שרים, מתוכם:
גביע דייוויס 2009
גביע דייוויס 2009 הייתה התחרות ה-98 במניין מאז ייסוד התחרות.
לתחרות נרשמו מעל ל-100 נבחרות. התחרות נערכה בחסות חברת BNP פריבה.
המשחק על התואר התקיים בין נבחרת ספרד לבין נבחרת צ'כיה בברצלונה. הוא הסתיים עם התוצאה 0:5 לטובת ספרד. בכך הם זכו בגביע בפעם השנייה ברציפות ובפעם הרביעית בסך הכל.
העברות לקראת משחקי 2010
בעקבות המשחקים בין 8 נבחרות שהפסידו בשלב המוקדמות של הבית העליון לבין הקבוצות שעלו מהבתים האזוריים:
ישראל בגביע דייוויס
בעקבות הניצחון נבחרת ישראל עלתה למשחק נגד נבחרת רוסיה.
ניצוצות (שיר)
ניצוצות הוא סינגל שביצע הצמד פורטיסחרוף (רמי פורטיס וברי סחרוף), שכתב רמי פורטיס והלחין עם ברי סחרוף. השיר יצא לאור בשנת 1990.
רקע
השיר נכלל באלבום "" שהוציאו פורטיס וסחרוף. פורטיס כתב את השיר על האדם האחר שקיים בתוכו, ועל המאבק איתו. כשהוקלט, לא רצה בתחילה סחרוף להכניסו לאלבום.
בשנת 1996 כתב סחרוף את פסקול הסרט "קלרה הקדושה" בבימויים של ארי פולמן ואורי סיון. השיר בוצע בגרסה אקוסטית.
בשנת 2002 השתתף רמי פורטיס ב"מקרה פסנתר", מופע משותף עם שלומי שבן, שהועלה לראשונה במסגרת פסטיבל הפסנתר. במסגרת מופע זה הוקלט השיר, ובמצעד הפזמונים העברי השנתי של רשת ג' לשנת התשס"ב (2002) דורג השיר במקום ה-38.
תקופת צינון (זכויות צרכנים)
בחקיקה ובפרקטיקה של זכויות הצרכן, תקופת צינון היא פרק זמן לאחר רכישה שבו הרוכש יכול לבחור לבטל רכישה ולהחזיר סחורה שסופקה, מכל סיבה שהיא, ולקבל החזר מלא.
חוקים
מדינות רבות העבירו חוקים היוצרים תקופות צינון עבור עסקאות ספציפיות, אם כי, התנאים שבהם הם עשויים לחול והעסקאות המכוסות על ידי החוקים, משתנים באופן משמעותי לפי תחום השיפוט. לדוגמה, בתוך ארצות הברית, הממשלה הפדרלית מטילה תקופות צינון של 72 שעות עבור עסקאות צרכניות רבות שהושלמו בבית או מחוץ למקום העסקים המסורתי של המוכר. מדינות רבות בארצות הברית קבעו גרסאות דומות לחוק של תקופת צינון, ומציעות חוקים דומים למגוון נוסף של עסקאות, כגון רכישות בזמן שיתוף וחוזי מועדון בריאות. לדוגמה, קליפורניה מספקת תקופות צינון לעסקאות צרכניות רבות, כולל רכישות ביטוח, אחריות לרכב, שירותי שיניים ושירותי הרזיה. האיחוד האירופי מאפשר לתושבי המדינות החברות לבקש החזרים עבור סחורות ושירותים שנרכשו מחוץ לחנות, כגון בטלפון, בהזמנה בדואר או בתגובה למכרז מדלת לדלת, לבטל את העסקה, להחזיר כל רכישה ו לקבל החזר בתוך ארבעה עשר יום.
מדיניות החזר כספי
תחומי שיפוט מסוימים דורשים מהקמעונאים להציע מדיניות החזרה. לדוגמה, באיחוד האירופי, הוראת זכויות הצרכן משנת 2011 מחייבת את המדינות החברות להעניק לרוכשים את הזכות להחזיר סחורה או לבטל שירותים שנרכשו מעסק הרחק ממתחם מסחרי רגיל, כגון עסקה במסחר מקוון, הזמנה בדואר או במכירה של סוכן שעובר מדלת לדלת, למעט חריגים מוגבלים, תוך שבועיים במקרה רגיל, או שנה אם המוכר לא הודיע בבירור לרוכש על זכויותיו מרגע קבלת הסחורה, לקבלת החזר מלא. הוראת זכויות הצרכן מיושמת בבריטניה על ידי תקנות חוזי הצרכן (מידע, ביטול וחיובים נוספים) משנת 2013.
כלכלה ניסויית
ההשפעות של תקופות צינון נחקרו בכלכלה ניסיונית בהקשר של מה שנקרא משחק האולטימטום. במשחק הזה, צד אחד מציע לחלק פשטידה (נניח 10 דולר). אז צד אחר יכול לקבל או לדחות את ההצעה. כאשר ההצעה (נניח, 8 דולר עבור הצד הראשון ו-2 דולר עבור הצד השני) מתקבלת, הצדדים מקבלים את התשלומים המתאימים. כאשר ההצעה נדחית, שני הצדדים מקבלים אפס. תקופות צינון יכולות להפחית את שיעורי הדחייה של הצעות לא הוגנות כאשר הצדדים רואים שהסיכון בהימור גדול עבורם.
אמבר ראד
ביוגרפיה
ראד נולדה בלונדון. היא בעלת תואר ראשון בהיסטוריה מאוניברסיטת אדינבורו. לאחר לימודיה עבדה בבנק ההשקעות ג'יי. פי. מורגן, שימשה אנליסטית בקרן הון סיכון והקימה משרד בתחום משאבי אנוש.
ב-2005 התמודדה ללא הצלחה בבחירות לנציגות מחוז ליברפול גרסטון בפרלמנט הבריטי. בבחירות הכלליות ב-2010 נבחרה לנציגת מחוז הייסטינגס וריי בפרלמנט. בבחירות ב-2015 נבחרה לתקופת כהונה נוספת בתפקיד. בבחירות ב-2017 שמרה על מושבה לאחר שניצחה ברוב של 0.7%.
בשנים 2010 עד 2012 כיהנה כחברה בוועדת האנרגיה, מזון וענייני הכפר, שימשה עוזרת לשר האוצר ג'ורג' אוסבורן, ב-2013 מונתה לעוזרת מצליף הסיעה וביולי 2014 מונתה לסגנית שר במשרד לענייני אנרגיה ושינוי אקלים. במאי 2015 מונתה לשרה לענייני אנרגיה ושינוי אקלים וחברה בקבינט ממשלת בריטניה. ביולי 2016 מונתה לשרת הפנים בקבינט של תרזה מיי. בינואר 2018 מונתה בנוסף לשרה לענייני נשים ושוויון הזדמנויות. ב-29 באפריל 2018 התפטרה מהקבינט על רקע שערוריית התנהלות משרד הפנים מול מהגרים מהקריביים כלפיהם איים בגירוש (פרשה שזכתה לכינוי Windrush scandal), ולאחר שנחשף כי קבעה יעד להעלאת שיעור המגורשים בניגוד להכחשותיה. בנובמבר 2018 מונתה לשרת העבודה והפנסיה בקבינט. באוקטובר 2019 פרשה מתפקידה על רקע מדיניותו של ראש הממשלה בוריס ג'ונסון בנושא הברקזיט. היא לא התמודדה בבחירות לפרלמנט שנערכו בדצמבר 2019.
ראד גרושה ואם לשניים. היא הייתה נשואה בשנים 1990 ל-1995 למבקר המסעדות אדריאן גיל. היא מתגוררת בהייסטינגס.
רובוטים ואימפריה
רובוטים ואימפריה (באנגלית: Robots and Empire) הוא רומן מדע בדיוני פרי עטו של הסופר היהודי אמריקאי ממוצא רוסי, אייזק אסימוב. הספר מהווה את הספר הרביעי והאחרון בסדרת הרובוטים.
הספר מחבר בין סדרת הרובוטים של אסימוב לסדרת האימפריה וסדרת המוסד שלו. בכך, הוא נועד לגשר בין העולם בסדרת הרובוטים, בו בני אנוש מכונסים בחמישים ואחד כוכבים בלבד, והעולם מלא ברובוטים, אל העולם בסדרות האחרות בו הגזע האנושי השתלט על רחבי הגלקסיה, כדור הארץ הושמד ואין כמעט רובוטים.
תקציר העלילה
דאג'י, צאצאו של אלייג'ה ביילי, מבקש מגלאדיה דלמאר שתטוס איתו לסולאריה, כוכב מולדתה, שננטש וכל שנשאר בו זה רובוטים. ספינות סחר שנחתו על פני הכוכב הושמדו ודאג'י מקווה שעובדת היותה בת סולריה תמנע את השמדתם. גלאדיה מסכימה לטוס ולוקחת עמה את הרובוטים דאניל אוליבאו וג'יסקארד בעל הכוחות הטלפתיים.
במקביל, אמאדירו ושולייתו מאנדאמוס מתכננים להשמיד את כדור הארץ על ידי הפיכת פני השטח שלו לרדיואקטיביים. דאניל וג'יסקארד רוצים לעצור אותם אך שוב ושוב מגלים שפעולותיהם מוגבלות על ידי החוק הראשון של הרובוטיקה:
"לא יפגע רובוט באדם לרעה ולא יאפשר במחדל שייפגע אדם".
על מנת להתגבר על החוק מנסה דאניל לנסח את חוק האפס של הרובוטיקה:
ואסיליה מגלה את כוחותיו הטלפתיים של ג'יסקארד, שנאלץ לשנות את זכרונותיה, כדי שתשכח זאת. לאחר מכן, ג'יסקארד ודאניל מאתרים את אמאדירו ומאנדאמוס על כדור הארץ. מאדנדאמוס משכנע את ג'יסקארד שתהיה זאת טובת האנושות להשמיד את כדור הארץ, משום שכך בני האנוש "ינתקו את חבל הטבור" וישתלטו על הגלקסיה. ג'יסקארד מאמין לו, ומונע מדאניל לעצור אותו, אבל מושמד. במעשה זה, משום שהוא גזר את גורלם של בני כדור הארץ רבים למוות, ולא הצליח לקבל לתוכו את חוק האפס בצורה מושלמת, מאחר שהאנושות היא דבר מופשט, ואילו בני אדם בודדים הם מוחשיים. לפני מותו הוא מעניק את יכולות הטלפתיה שלו לדאניל.
סויוז TM-30
סויוז TM-30 (ברוסית: Союз TM-30), הידועה גם כמיר EO-28, הייתה משימה בתוכנית סויוז, המשימה המאוישת ה-39 והאחרונה אל תחנת החלל מיר. המשימה מומנה על ידי החברה הפרטית מיר-קורפ במטרה לתקן ולהפעיל מחדש את התחנה. הצוות גם חידש את אספקת התחנה והעלה את מסלולה ל-360 × 378 ק"מ. הגבהת מסלול התחנה, שבוצעה על ידי מנועי חלליות הפרוגרס M1-1 ו-M1-2, הפכה את פגישתם של מיר ותחנת החלל הבינלאומית בחלל לבלתי אפשרית (כדי למנוע התנגשות אפשרית), כפי שביקשה נאס"א. משימה זו הייתה המשימה הראשונה במימון פרטי אל תחנת חלל.
המשימה הייתה חלק ממאמציה של חברת מיר-קורפ לחדש ולהפריט את מיר, שהתקרבה אל סוף ימיה. משימות נוספות לאחר סויוז TM-30 תוכננו להמשיך את תהליך חידוש התחנה, ששוגרה ב-1986, אך חוסר מימון והשקעה הביאו בסופו של דבר ליציאתה ממסלול של מיר והתפרקותה באטמוספירה במרץ 2001.
צוות
סויוז TM-30 הייתה טיסתו הראשונה של זליוטין לחלל, שהפך לקוסמונאוט ב-1990 וסיים את הכשרתו ב-1992. לקאלרי, שהפך לקוסמונאוט ב-1984 וסיים את הכשרתו ב-1986, הייתה זו טיסת החלל השלישית. קאלרי טס לפני כן במשימות סויוז TM-14 (1992) וסויוז TM-24 (1996-7) אל מיר כמהנדס טיסה.
צוות גיבוי
בזמן משימת סויוז TM-30 היו הקוסמונאוטים שאפירוב ווינוגרדוב באימונים למשימת המשך לחידוש מיר, משימה שמעולם לא שוגרה. על פי דיווחים, שאפירוב ווינוגרדוב היו צוות הגיבוי למשימת סויוז TM-30.
היו תוכנית לכלול בצוות החללית שחקן קולנוע ולדימיר סטקלוב שעבר קורס הכנה אך בחוסר מימון בסופו של דבר לא נכלל בצוות.
רקע
סויוז TM-30 הייתה הראשונה בסדרת משימות שתוכננו על ידי מיר-קורפ לחידוש תחנת החלל מיר המתיישנת לשימושים מסחריים. למרות שהמשימה תוכננה להימשך כחודשיים, אמר מפקד המשימה זליוטין לפני השיגור כי אם יושג מימון המשימה עשויה להימשך עד אוגוסט (חודשיים נוספים), אז יבוא צוות מחליף. האפשרות הנוספת, שהתבצעה בסופו של דבר, הייתה נטישתה של התחנה שוב, כפי ששננטשה לפני כן על ידי משימת סויוז TM-29 באוגוסט 1999.
מהלך המשימה
סויוז TM-30 שוגרה ב-4 באפריל 2000, 05:01:29 UTC, מ-LC-1 מקוסמודרום בייקונור, קזחסטן. העגינה במיר הושלמה ב-6 באפריל, 06:31:24 UTC. למרות שחללית הסויוז יכלה לעגון בתחנת החלל בצורה אוטומטית, שלבי העגינה האחרונים בוצעו בצורה ידנית. המעבר לשליטה הידנית בוצעה לאחר שהצוות הבחין בסטייה קלה של החללית ממסוף העגינה. ב-7 באפריל, בשעה 9:32 UTC לערך, פתחו הקוסמונאוטים את פתח החללית, ייצבו את אטמוספירת התחנה והחלו בפעילויות התחזוקה השגרתיות.
ב-25 באפריל שוגרה חללית פרוגרס לא מאוישת, פרוגרס M1-2, מבייקונור כשבתוכה אספקה לצוות התחנה. החללית עגנה במיר ב-27 באפריל. יום קודם לכן, ב-26 באפריל, נותקה החללית פרוגרס M1-1, שהגיעה לתחנה בפברואר ושימשה את סוכנות החלל הרוסית להגבהת מסלול התחנה, ממיר, הוצאה ממסלולה והתפרקה מעל האוקיינוס השקט מזרחית לניו זילנד.
לאסלו פנייה
ביוגרפיה
לאסלו פנייה נולד במשפחה יהודית כבנם של מיקשה פרידמן, זבן, יליד ורשוואר, ולינה (ליוויה) האן. לאסלו סיים בית ספר למסחר בבודפשט, אך למעט תקופה קצרה הוא לא עבד, אלא התפרנס מההכנסה הצנועה שלו מפרסום שיריו. הוא הפך לעמית קבוע של כתב העת הספרותי ניוגט, בנוסף לכך כתיבתו הופיעה גם בכתבי עת נוספים. בין 1936 לבין 1940 הפך לשומר ולספרן של ספריית באומגרטן, בהמלצת מיהאי באביץ'. במלחמת העולם השנייה גויס לשירות העבודה (עבודות כפייה ליהודים עבור הצבא ההונגרי) בשנת 1942 ושוב במאי 1944. הוא שוחרר לחופשה קצרה באמצע אוקטובר, אך לאחר ההפיכה של מפלגת צלב החץ ברשות פרנץ סלשי באותו החודש הוא לא שב למחנה, אלא חיפש מקלט אצל פאל סגי. הוא נתפס בסוף 1944 על ידי הגסטפו, עונה והוחזר לפלוגת העבודה שלו. הוא הוצעד ברגל מערבה עם פלוגות שרות עבודה נוספות. זמן קצר לאחר העיר קסג (על גבול הונגריה-אוסטריה) כבר בשטח אוסטריה ליד העיר רכניץ, יחידת אס אס רצחה אותו באש מקלע ביחד עם כמה מחבריו. אשתו הייתה אדית אצ'אדי (מקודם אדלר).
יבגני מורוב
גנרל הצבא יבגני אלכסייביץ' מורוב (נולד ב-18 בנובמבר 1945, זווניגורוד) הוא איש השירותים החשאיים הרוסים, שימש כמנהל שירות האבטחה הפדרלי של הפדרציה הרוסית בין ה-18 במאי 2000 עד ל-26 במאי 2016.
ביוגרפיה
ב-1992 עד 1997 עמד בראש מספר מחלקות אזוריות של משרד הביטחון ולאחר מכן של השירות הפדרלי למודיעין מסכל ולאחר מכן במסגרת שירות הביטחון הפדרלי של הפדרציה הרוסית בסנקט פטרבורג, עמד בראש הסניף האזורי של הארגון בנפת האדמירליות בסנקט פטרבורג. בשנת 1997 מונה לסגן ראש מנהלת שירות הביטחון הפדרלי בסנקט פטרבורג ובמחוז לנינגרד. בשנת 1998 הועבר למטה הארגון במוסקבהומונה לסגן ראש המחלקה לביטחון כלכלי של שירות.
ב-18 במאי 2000 עד 26 במאי 2016 שימש כראש שירות האבטחה הפדרלי, היחידה הרוסית לאבטחת אישים. על פי צו נשיא הפדרציה הרוסית בשנת 2004, מורוב קודם לדרגת גנרל הצבא. לראשונה בהיסטוריה של השירותים החשאיים הסובייטיים והרוסיים זכה ראש שירות חשאי בדרגה כה גבוהה. עצם צמיחתו של מורוב לדרגה זו הייתה מהירה, שכן בזמן מינויו למנהל שירות האבטחה הפדרלי של רוסיה בשנת 2000 היה בדרגת גנרל-מייג'ור.
הוא פוטר מהשירות הצבאי ב-15 בנובמבר 2010, תוך שמירה על תפקיד מנהל שירות האבטחה הפדרלי ובכך הפך לאישיות אזרחית. ב-26 במאי 2016 חתם נשיא רוסיה ולדימיר פוטין על צו על שחרורו של מורוב מתפקיד מנהל שירות האבטחה הפדרלי ומאז 26 במאי 2016, משמש כיו"ר דירקטוריון חברת הנפט זארובז'נפט.
חיים אישיים
הוא נשוי. בנו אנדריי מורוב שימש כיו"ר מועצת המנהלים של חברת הרשת הפדרלית.
דניס צ'רקוב
דניס צ'רקוב (ברוסית: Денис Черков; נולד ב-6 ביוני 1991) הוא יוטיובר, אושיית רשת קומיקאי ישראלי, יליד טג'יקיסטן הסובייטית.
ביוגרפיה
צ'רקוב נולד בדושנבה שבטג'יקיסטן הסובייטית ועלה לישראל עם משפחתו בשנת 1994.
תחילה למד בבית הספר התיכון "אורט רמת יוסף" בבת ים, וממנו עבר לבית הספר התיכון המקצועי "הולץ" בתל אביב, שם סיים את לימודיו. את שירותו הצבאי החל בחיל האוויר ומשם עבר לתפקיד מתדלק ספינות בחיל הים.
לאחר שחרורו מצה"ל החל להשתלב בחיי הלילה של תל אביב כיחצ"ן ומפיק אירועים, ובמקביל למד ניהול רשתות ואבטחת מידע במכללת ג'ון ברייס. בין היתר שותף צ'רקוב במועדון ה"פאשן בר" בתל אביב וכן היה שותף בצוות ההפקה של הופעת התקליטן טייסטו בישראל באוקטובר 2016.
פעילות ברשת
ב-20 בינואר 2016 פרסם צ'רקוב בעמוד הפייסבוק שלו סרטון שבו מתח את חברתו. הסרטון הפך לוויראלי תוך מספר שעות, וגרף מעל למיליון ומאתיים אלף צפיות. הסרטון הקנה לצ'רקוב חשיפה גדולה והוא זומן להופיע במספר תוכניות טלוויזיה כגון "הצינור" ו"הבוקר של קשת". צ'רקוב מרבה להעלות לעמוד הפייסבוק ולערוץ היוטיוב שלו סרטוני וידאו מקוריים העוסקים באקטואליה היומיומית מנקודת מבט הומוריסטית.
עמוד הפייסבוק של דניס צ'רקוב מונה, נכון לאוגוסט 2019, מעל 226 אלף עוקבים, והוא דורג במקום הראשון בדירוג עמודי הפייסבוק הישראלים האינטראקטיביים ביותר לשנת 2016 של אתר "מזבלה". חשבון האינסטגרם של צ'רקוב מונה כ-167 אלף עוקבים וערוץ היוטיוב כ-268 אלף, כאשר מספר הצפיות הכולל בערוץ, נכון לאוגוסט 2019 הוא מעל 100,000,000.
במסגרת פעילותו ברשת השתתף צ'רקוב במספר קמפיינים חברתיים, בהם המאבק לאי הפללה של צרכני קנאביס, קמפיין נגד אלימות, בצוותא עם אושיות הרשת סמיון גרפמן ומישל טרוני וקמפיין למען העלאת המודעות לזכויות בעלי החיים, גם הוא יחד עם מישל טרוני.
בשנת 2016 השתתף צ'רקוב, יחד עם אושיות הרשת יבגני זרובינסקי וסמיון גרפמן, בסרטון ברכה הומוריסטי לכבוד חג הפסח עם יו"ר מפלגת ישראל ביתנו, אביגדור ליברמן, ובהמשך לקח חלק בסרטון הומוריסטי נוסף לכבוד השנה החדשה האזרחית עם זרובינסקי וגרפמן, יחד עם ראש ממשלת ישראל, בנימין נתניהו.
באפריל 2017 השתתף, יחד עם סמיון גרפמן ומישל טרוני, בקמפיין רשת למותג הבושם דיזל BAD. השתתף בתוכנית הדוקו ריאליטי "מתחילים מאפס".
הונאת פונזי
ב-29 ביוני 2021 פורסמה בכאן חדשות סדרת כתבות על מעורבותו של דניס ושותפו מישל טרוני בהונאת פונזי, שבה לכאורה הונו השניים אנשים רבים, בהם חיילים משוחררים וחיילים בודדים, באמצעות חברה בשם "אמוזה". במהלך התחקיר ביקרו כתבי התאגיד במשרדי החברה בתל אביב והותקפו פיזית ומילולית על ידי שותפיו במקום. 27 מלקוחותיהם הגישו בקשת פירוק נגד חברת "אמוזה", בטענה כי זו לא סיפקה להם את השירות שרכשו ממנה. בקשת הפירוק נדחתה על ידי בית המשפט בטענה שאינה רואה הונאה מצד אמוזה, ולכל היותר מדובר בסכסוך עסקי עם חברת "פאפא דיגיטל", אותה אמוזה תובעת. לאחר פרסום הכתבה דניס ומישל הגישו קובלנה פלילית נגד כתב התחקיר של כאן חדשות, דניאל אלעזר. דניס אף הביע תמיכה באמצעות לייק על תגובות ובהן איומים על אלעזר.
ב-21 בדצמבר 2022, הוצא צו הרחקה ל-3 חודשים נגד דניס צ'רקוב ושותפו, מישל טרוני, בשל התקפות ואיומים מצידם כנגד כתב כאן 11, דניאל אלעזר, שהיה ממפרסמי התחקיר.
Wiedźmin (סדרת טלוויזיה)
Wiedźmin (בתרגום חופשי מפולנית: "מכשף". שמה תורגם לאנגלית כ-The Hexer) היא סדרת טלוויזיה פולנית מסוגת הפנטזיה בת 13 פרקים. עלילת הסדרה מבוססת על סיפורי המכשף (המשאלה האחרונה וחרב הגורל), מאת המחבר הפולני אנדז'יי ספקובסקי.
הסדרה תוארה כטובה יותר מהסרט שקדם לה, אך עדיין ספגה ביקורות שליליות ובוטלה אחרי 13 פרקים.
שנות ה-90 של המאה ה-5
שנות ה-90 של המאה ה-5 היו העשור העשירי והאחרון של המאה ה-5, החלו ב־1 בינואר 490 והסתיימו ב־31 בדצמבר 499.
מארק איצ'יסון יאנג
סר מארק איצ'יסון יאנג (באנגלית: Sir Mark Aitchison Young; 30 ביוני 1886 – 12 במאי 1974) היה פקיד קולוניאלי בריטי, שכיהן כמושל הונג קונג בעת כניעת הונג-קונג ליפנים, ושהה תקופה ארוכה בשבי היפני. כמו כן, שימש יאנג במשרת המזכיר הראשי של ממשלת המנדט, המשרה השנייה בחשיבותה בארץ ישראל בתקופת המנדט הבריטי.
קורות חיים
בשנת 1931 התקבל כחבר במסדר מיכאל הקדוש וג'ורג' הקדוש. בשנת 1934 קיבל תואר אביר במסדר זה, וב-1946 קיבל תואר אביר גדול במסדר. בין ה-5 באוגוסט 1933 ועד מרץ 1938 כיהן כמושל ברבדוס, והחל מנובמבר 1937 ועד פברואר 1938 כיהן גם כמושל טרינידד וטובגו. בין 1938 ועד 1941 כיהן כמושל טנגניקה.
ב-10 בספטמבר 1941 החל לכהן כמושל הונג קונג. זמן קצר לאחר מכן, ב-8 בדצמבר 1941 תקף חיל האוויר היפני את פרל הארבור ואת הונג קונג. הקרב על הונג קונג נמשך 18 ימים, ולבסוף, לאחר כיבוש מאגרי המים של האי הונג קונג נאלץ יאנג להודיע על כניעת המושבה ב-25 בדצמבר, והחל הכיבוש היפני של הונג קונג במלחמת העולם השנייה. מפקד הצבא שהגן על המושבה, הגנרל מאלטבי, הציע ליאנג להודיע על כניעה מספר ימים קודם לכן, אולם בשל הוראה מפורשת של ראש ממשלת בריטניה, וינסטון צ'רצ'יל להילחם על כל פיסת אדמה באי, סירב יאנג להצעה.
יאנג נכלא על ידי הצבא היפני. בתחילת הכיבוש היפני הוחזק במלון פנינסולה, וזמן קצר לאחר מכן הועבר למחנה שבויי מלחמה בסטנלי שבדרום האי הונג קונג. משם הועבר יאנג למחנה שבויים בשאנגחאי ומשם דרך טאיוואן ליפן. לקראת שלהי מלחמת העולם השנייה, הועבר למחנה שבויי מלחמה במנצ'וריה, ובו נותר עד כניעת יפן בסוף המלחמה.
בספטמבר 1945 שוחררה המושבה מידי הכוחות היפניים ושבה לשליטה בריטית. יאנג חזר לכהן כמושל המושבה ב-1 במאי 1946 (לאחר תקופת התאוששות באנגליה שנמשכה כשנה). לאחר שובו לכהונתו הציע יאנג רפורמה בחוקת המושבה, במסגרתה תיבחר המועצה המחוקקת של הונג קונג בבחירות ישירות, וכן הציע כי גוף מחוקק זה ינהל בפועל את המושבה (כשלמושל עצמו אין זכות וטו על החלטות הגוף המחוקק). יאנג פרש מתפקידו ב-25 ביולי 1947, ותוכניותיו לרפורמה חוקתית נזנחו על ידי המושל הבא אלכסנדר גרנתהאם.
יאנג נפטר ב-12 במאי 1974. יאנג הוא אחד משלושת המושלים שלא נקראו על שמם אתרים בהונג קונג (לצד ויליאם רובינסון וכריס פאטן).
משפחתו
יאנג נשא לאישה את ג'וזפין מרי, ונולדו להם שני בנים ושני בנות.
חרמש מוטורי
חרמש מנועי (מוטורי בלועזית) הוא שם כללי למספר כלי עבודה דומים המשמשים למטרות גינון וחקלאות. תפקידם הכללי של כלים אלו הוא גיזום מדשאות, עשבים שוטים ושיחים, וכן עיצוב שיחים.
החרמש המוטורי הוא פיתוח מאוחר של החרמש; לרוב הוא ממונע על ידי מנוע חשמלי או מנוע בנזין בעל צילינדר אחד. כלים אלו מורכבים ממוט ארוך אליו מחובר בצד אחד מנוע ובצד השני להב מסתובב או מסור נע. על המוט יש ידית אחיזה אחת, ובצמוד למנוע ישנה ידית נוספת; על ידי אחיזת ידיות אלו ניתן להשתמש בכלי.
החרמש המוטורי הנפוץ יותר הוא בעל להב מסתובב עשוי כבל ניילון קשיח, שמפאת המהירות הגבוהה בה הוא מסתובב עם הפעלת הכלי - הוא קוצץ עשבים שוטים, דשא ושיחים קטנים אותם לא ניתן לקצוץ עם מכסחת דשא בגלל שהם נמצאים בצמוד למדרכות, אבנים או מכשולים אחרים.
חרמש מוטורי בעל מסור נע משמש לגיזום שיחים וענפים קטנים, בעיקר לצורך עיצוב.
בעבר החרמשים המוטוריים היו כלים יקרים ששימשו בעיקר בעלי מקצוע. כיום כלים אלו זולים יותר, וניתנים גם לשימוש ביתי בבתים פרטיים.
מסלולה של אימפריה (קול)
מסלולה של אימפריה (באנגלית: The Course of Empire) היא סדרה של חמישה ציורים מהשנים מאת הצייר האמריקאי, מייסד אסכולת נהר הדסון, תומאס קול. בעזרת הציורים קול העביר את ביקורתו על הכיוון אליו צעדה החברה האמריקאית בזמנו. הציורים ביטאו הלך רוח שראה באורח החיים הפסטורלי כאורח החיים האידיאלי של החברה האנושית והחשש שעליית אימפריה מביאה בהכרח להתנוונותה ולנפילתה.
סקירה כללית
הסדרה מורכבת מהציורים:
קול קיבל השראה לסדרת הציורים משירו של לורד ביירון Childe Harold's Pilgrimage. בפרסומים בעיתונות בנושא סדרת הציורים קול ציטט מתוך הקאנטו הרביעי של השיר: